
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Μαΐου 20 Ί 8 


ΤΕΥΧΟΣ ΔΕΥΤΕΡΟ 


Αρ. Φύλλου 1812 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση Επιτροπής Πολιτογράφησης στην Απο¬ 
κεντρωμένη Διοίκηση Θεσσαλίας - Στερεός Ελλά¬ 
δας. 

2 Κατανομή τεσσάρων (4) υπαλλήλων του κλάδου 
Εμπειρογνωμόνων του Υπουργείου Εξωτερικών 
έτους 2018. 

3 Διαδικασία μίσθωσης βοσκήσιμων γαιών, συ¬ 
γκρότηση και λειτουργία επιτροπών ελέγχου 
χωροταξικής ορθότητας της κατανομής δικαιω¬ 
μάτων χρήσης της βοσκής, κατά τη μεταβατική 
περίοδο μέχρι την έγκριση των διαχειριστικών 
σχεδίων βόσκησης. 


ΑΠΟΦΑΣΕΙΣ 

Αριθμ. 130882/44415 (1) 

Σύσταση Επιτροπής Πολιτογράφησης στην Απο¬ 
κεντρωμένη Διοίκηση Θεσσαλίας - Στερεός Ελ¬ 
λάδας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Της παρ. 6 του άρθρου 12 του Κώδικα της Ελληνικής 
Ιθαγένειας (ν. 3284/2004 - ΦΕΚ Α' 217), όπως προστέ¬ 
θηκε με την παρ. 6 του άρθρου 142 του ν. 4251/2014 
(ΦΕΚΑ'80). 

β) Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α'98). 

2. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

3. Το γεγονός ότι η υπό σύσταση με την παρούσα από¬ 
φαση Επιτροπή Πολιτογράφησης, λόγω της φύσης των 
αρμοδιοτήτων της, αποτελεί συλλογικό όργανο ιδιαίτε¬ 
ρης σημασίας, λαμβανομένου υπόψη ότι το αντικείμενο 
της αφορά στην κτήση της ελληνικής ιθαγένειας, η οποία 


συνδέεται με το δημόσιο συμφέρον και τη λειτουργία 
του πολιτεύματος. 

4. Το αρ. πρωτ. οικ: 827/6-3-2018 αίτημα της Διεύθυν¬ 
σης Αστικής Κατάστασης και Κοινωνικών Υποθέσεων 
Λάρισας της Αποκεντρωμένης Διοίκησης Θεσσαλίας- 
Στερεάς Ελλάδας 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο μόνο 

1. Στην Αποκεντρωμένη Διοίκηση Θεσσαλίας - Στερεός 
Ελλάδας συνιστάται, πέραν της Επιτροπής Πολιτογρά¬ 
φησης που συστάθηκε σε αυτήν δυνάμει του άρθρου 
12 του Κώδικα της Ελληνικής Ιθαγένειας, όπως τροπο¬ 
ποιήθηκε και ισχύει, και δεύτερη Επιτροπή Πολιτογρά¬ 
φησης με έδρα τον Βόλο και τοπική αρμοδιότητα στις 
Περιφερειακές Ενότητες Μαγνησίας, Σποράδων, Εύβοιας 
και Βοιωτίας. 

2. Η Επιτροπή Πολιτογράφησης της προηγούμενης 
παραγράφου αποτελείται από: 

α. Τον προϊστάμενο του Τμήματος Αστικής Κατάστα¬ 
σης και Κοινωνικής Ένταξης Μαγνησίας της Διεύθυνσης 
Αστικής Κατάστασης και Κοινωνικής Ένταξης της οικείας 
Αποκεντρωμένης Διοίκησης, ως Πρόεδρο, με αναπλη¬ 
ρωτή του τον προϊστάμενο του Τμήματος Αστικής Κα¬ 
τάστασης και Κοινωνικής Ένταξης Εύβοιας της ίδιας ως 
άνω Διεύθυνσης, 

β. ένα μέλος Δ.Ε.Π. Ανώτατου Εκπαιδευτικού Ιδρύμα¬ 
τος (Α.Ε.Ι.) στον τομέα των ανθρωπιστικών επιστημών.Το 
μέλος και τον αναπληρωτή του υποδεικνύει το αρμόδιο 
όργανο διοίκησης του οικείου Α.Ε.Ι., 

γ. ένα στέλεχος της οικείας Διεύθυνσης Δευτεροβάθμι¬ 
ας Εκπαίδευσης που υποδεικνύεται μαζί με τον αναπλη¬ 
ρωτή του από τον Περιφερειακό Διευθυντή Εκπαίδευσης 
Θεσσαλίας, 

δ. τον προϊστάμενο του Τμήματος Αδειών Δια¬ 
μονής Μαγνησίας της Διεύθυνσης Αλλοδαπών και 
Μετανάστευσης της οικείας Αποκεντρωμένης Δι¬ 
οίκησης με αναπληρωτή του τον προϊστάμενο του 
Τμήματος Αδειών Διαμονής Εύβοιας της ίδιας ως άνω 
Διεύθυνσης και 

ε. μέλος που υποδεικνύει μαζί με τον αναπληρωτή του, 
σύμφωνα με τον κανονισμό λειτουργίας της, η Εθνική 
Επιτροπή Δικαιωμάτων του Ανθρώπου. 

3. Η Επιτροπή του παρόντος άρθρου συγκροτείται με 
απόφαση του Συντονιστή της Αποκεντρωμένης Διοίκη¬ 
σης Θεσσαλίας - Στερεάς Ελλάδας. Με την ίδια απόφαση 
ορίζονται οι αναπληρωτές του Προέδρου και των μελών 
της Επιτροπής, καθώς και υπάλληλος του Τμήματος Αστι¬ 
κής Κατάστασης και Κοινωνικής Ένταξης Μαγνησίας, ο 
οποίος θα ασκεί χρέη γραμματέα της Επιτροπής, μαζί με 
τον αναπληρωτή του. 

4. Η θητεία των μελών της Επιτροπής Πολιτογράφησης 
της παρούσας απόφασης είναι διετής. 

5. Στην Επιτροπή Πολιτογράφησης της παρούσας 
απόφασης συμμετέχουν ως εισηγητές, χωρίς δικαίωμα 
ψήφου, οι υπάλληλοι που χειρίζονται την υπόθεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2018 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθμ. ΔΙΠΑΑΔ/Φ.Κ,/5 9/13688 (2) 

Κατανομή τεσσάρων (4) υπαλλήλων του κλάδου 
Εμπειρογνωμόνων του Υπουργείου Εξωτερικών 
έτους 2018. 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικήδ κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ.123/2016 (ΦΕΚ 208/Α74-11 -2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυ¬ 
ξης και Τουρισμού και Υποδομών, Μεταφορών και Δι¬ 
κτύων» και το π.δ. 125/2016 (ΦΕΚ 210/Α75-11-2016) 
«Διορισμός Υπουργών, Αναπληρωτών Υπουργών και 
Υφυπουργών». 

3. Την υπ 7 αρ. ΔΙΠΠ/Φ.ΕΠ.1/71/οικ.4573/01 -3-2011 
(ΦΕΚ 323/Β71-3-2011) κοινή απόφαση των Υπουρ¬ 
γών Εσωτερικών, Αποκέντρωσης και Ηλεκτρονικής 
Διακυβέρνησης και Οικονομικών, για τον καθορισμό 
των προτεραιοτήτων και των κριτηρίων κατανομής 
προσωπικού. 

4. Τις υπ αρ. ΔΙΠΑΑΔ/Φ.ΕΓΚΡ/161/34789/31-12-2015, 
ΔΙΠΑΑΔ/ Φ.ΕΓΚΡ /201/21367/06-12-2016 και ΔΙΠΑΑΔ/ 


Φ.ΕΓΚΡ/205/24922 /09-12-2016 αποφάσεις της Επιτρο¬ 
πής της ΠΥΣ 33/2006, όπως ισχύουν. 

5. Το με αρ. πρωτ. Π19ΓΕΝ-20815/12-4-2018 έγγραφο 
του Υπουργείου Εξωτερικών. 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή για το έτος 2018, τεσσάρων (4) υπαλ¬ 
λήλων του κλάδου Εμπειρογνωμόνων στο Υπουργείο 
Εξωτερικών ως εξής: 

- ένας (1) Εμπειρογνώμονας για την Ασφάλεια στον 
Κυβερνοχώρο, 

- ένας (1) Εμπειρογνώμονας Οικονομολόγος με γνώ¬ 
σεις Στατιστικής, 

- ένας (1) Εμπειρογνώμονας για θέματα σχέσεων Ελ¬ 
λάδας -Ρωσίας, 

- ένας (1) Εμπειρογνώμονας Επικοινωνιολόγος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2018 

Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 915/69142 (3) 

Διαδικασία μίσθωσης βοσκήσιμων γαιών, συ¬ 
γκρότηση και λειτουργία επιτροπών ελέγχου 
χωροταξικής ορθότητας της κατανομής δικαιω¬ 
μάτων χρήσης της βοσκής, κατά τη μεταβατική 
περίοδο μέχρι την έγκριση των διαχειριστικών 
σχεδίων βόσκησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των περιπτώσεων γ και ε της παρ. 5 του άρθρου 
19 του ν. 4351/2015 «Βοσκήσιμες γαίες Ελλάδας και 
άλλες διατάξεις» (Α 7 164), όπως αντικαταστάθηκε σύμ¬ 
φωνα με το δέκατο άρθρο του ν. 4405/2016 (Α 7 129) 
και ισχύει. 

β) Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α 7 98). 

2. Την υπ 7 αριθμ. 873/55993/20-5-2015 απόφαση του 
Υπουργού και του Αναπληρωτή Υπουργού Παραγωγικής 
Ανασυγκρότησης Περιβάλλοντος και Ενέργειας «Κατα¬ 
νομή βοσκοτόπων στους κτηνοτρόφους της χώρας» 
(Β 7 942), όπως ισχύει. 

3. Την αριθμ. Υ92/29-11-2017 απόφαση του Πρωθυ¬ 
πουργού «Τροποποίηση απόφασης ανάθεσης αρμόδιό- 

τήτων στον Αναπληρωτή Υπουργό Αγροτικής Ανάπτυξης 
καιΤροφίμων ΙωάννηΤσιρώνη» (Β'4195). 

4. Τις εισηγήσεις του ΟΠΕΚΕΠΕ και της Γενικής Δ/νσης 
Οικονομικών Υπηρεσιών του ΥΠΑΑΤ, που στάλθηκαν με 
το ηλεκτρονικό ταχυδρομείο στις 23 και 26 Απριλίου, 
αντίστοιχα. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α' 

ΧΩΡΟΤΑΞΙΚΟΣ ΕΛΕΓΧΟΣ 
ΤΗΣ ΚΑΤΑΝΟΜΗΣ ΔΙΚΑΙΩΜΑΤΩΝ 
ΧΡΗΣΗΣ ΤΗΣ ΒΟΣΚΗΣ 

Άρθρο 1 

Επιτροπή ελέγχου χωροταξικής ορθότητας της 
κατανομής δικαιωμάτων χρήσης της βοσκής 

1. Συγκροτείται σε κάθε Περιφερειακή Ενότητα 
της χώρας η επιτροπή της παρ. 5 του άρθρου 19 του 
ν. 4351/2015 (Α' 164), στο εξής καλούμενη «Επιτροπή». 
Η Επιτροπή είναι τριμελής και αποτελείται από: 

α) Έναν υπάλληλο της Διεύθυνσης Αγροτικής Οικονο¬ 
μίας και Κτηνιατρικής (ΔΑΟΚ) της οικείας Περιφερειακής 
Ενότητας, ΠΕ Γεωπονικού ως Πρόεδρο, με τον αναπλη¬ 
ρωτή του. 

β) Έναν υπάλληλο της Διεύθυνσης Αγροτικής Οικο¬ 
νομίας και Κτηνιατρικής (ΔΑΟΚ) της οικείας Περιφερει¬ 
ακής Ενότητας, ΠΕ ή ΤΕ Γεωπονικού ως μέλος, με τον 
αναπληρωτή του. 

γ) Έναν υπάλληλο της οικείας περιφερειακής υπηρεσί¬ 
ας του Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων (ΟΠΕΚΕ¬ 
ΠΕ) ως μέλος, με τον αναπληρωτή του. 

Ο Π ρόεδρος ορίζει τον υπάλληλο που τελεί χρέη γραμ¬ 
ματειακής υποστήριξης στην Επιτροπή, μεταξύ των δύο, 
εφόσον αυτό απαιτείται. 

Συζητούνται θέματα που αφορούν βοσκήσιμες γαίες 
που βρίσκονται χωροταξικά εντός των ορίων της οικείας 
Περιφερειακής Ενότητας ύστερα από πρόσκληση του 
Προέδρου. 

2. Η Επιτροπή είναι μη αμειβόμενη και η θητεία των 
μελών της είναι μέχρι την έγκριση των διαχειριστικών 
σχεδίων. 

3. Το έργο και οι αρμοδιότητες της Επιτροπής εξειδι¬ 
κεύονται ως εξής: 

α) Ο χωροταξικός έλεγχος της ορθότητας της κα¬ 
τανομής των επιλέξιμων βοσκήσιμων γαιών, που 
πραγματοποιήθηκε βάσει της αριθμ. 873/55993/ 
20.5.2015 απόφασης του Υπουργού και του Αναπλη¬ 
ρωτή Υπουργού Παραγωγικής Ανασυγκρότησης Περι¬ 
βάλλοντος και Ενέργειας (Β' 942) όπως ισχύει, με διόρ¬ 
θωση τυχόν σφαλμάτων ή αστοχιών που εντοπίζονται 
στην κατανομή ή εφόσον υπάρχουν αιτήματα κτηνο¬ 
τροφών. 

β) Τυχόν χωροταξικές ανακατατάξεις των κατανεμηθέ- 
ντων δικαιωμάτων βόσκησης επιλέξιμων βοσκήσιμων 
γαιών, σε περίπτωση που σε τμήματα ή και σε ολόκλη¬ 
ρη τη βοσκήσιμη γαία απαγορευτεί η βόσκηση ή η εν 


λόγω γαία χαρακτηρισθεί αναδασωτέα, στο πλαίσιο της 
δασικής νομοθεσίας. 

γ) Η κατανομή σε νέους ενδιαφερομένους κτηνο- 
τρόφους ή/και κτηνοτρόφους που ενδιαφέρονται να 
συμμετάσχουν σε μέτρα του Προγράμματος Αγροτικής 
Ανάπτυξης της Ελλάδας, επιλέξιμων βοσκήσιμων γαιών 
από τις εκτάσεις οι οποίες αποτελούν απόθεμα το οποίο 
προκύπτει από την εφαρμογή της παρ. 8 του άρθρου 
4 της υπ'αριθμ. 873/55993/20.5.2015 απόφασης του 
Υπουργού και του Αναπληρωτή Υπουργού Παραγωγι¬ 
κής Ανασυγκρότησης Περιβάλλοντος και Ενέργειας ή 
τυχόν αύξηση επιλεξιμότητας ύστερα από την εφαρμογή 
εθνικών πρωτοβουλιών ή/και του ευρωπαϊκού κανονι¬ 
στικού πλαισίου. 

δ) Η ανάκληση της κατανομής ή η μείωση του εμβα- 
δού της κατανεμηθείσας έκτασης επιλέξιμης βοσκήσιμης 
γαίας σε εφαρμογή των διατάξεων των παρ. 5 και 6 του 
άρθρου 8 της υπ'αριθμ. 873/55993/20.5.2015 απόφασης 
του Υπουργού και του Αναπληρωτή Υπουργού Παραγω¬ 
γικής Ανασυγκρότησης Περιβάλλοντος και Ενέργειας ή/ 
και του άρθρου 6 της παρούσας απόφασης. 

ε) Η εισήγηση μεταβίβασης των δικαιωμάτων χρή¬ 
σης επιλέξιμης βοσκήσιμης έκτασης σε εφαρμογή της 
παρ. 7 του άρθρου 8 της αριθμ. 873/55993/20.5.2015 
απόφασης του Υπουργού και του Αναπληρωτή Υπουρ¬ 
γού Παραγωγικής Ανασυγκρότησης Περιβάλλοντος και 
Ενέργειας. 

4. Όταν κρίνεται απαραίτητο ο Πρόεδρος ζητά και λαμ¬ 
βάνει τη γνώμη της οικείας Δ/νσης ή Τμήματος πολιτικής 
γης, της οικείας δασικής υπηρεσίας, της οικείας ΔΑΟΚ 
και της οικείας κτηνοτροφικής οργάνωσης. 

5. Η απόφαση ορισμού των μελών από τον οικείο Πε¬ 
ριφερειάρχη ολοκληρώνεται εντός τριμήνου από την 
έναρξη ισχύος της παρούσας απόφασης και δύναται να 
τροποποιηθεί στην περίπτωση αλλαγής της σύνθεσης 
των μελών. 

6. Κατά τη διαδικασία ελέγχου της κατανομής και 
κατά τη μεταβατική περίοδο μέχρι την έγκριση των 
διαχειριστικών σχεδίων βόσκησης, τηρούνται τα κρι¬ 
τήρια του άρθρου 3 και οι κανόνες κατανομής του άρ¬ 
θρου 5 της αριθμ. 873/55993/20.5.2015 απόφασης του 
Υπουργού και του Αναπληρωτή Υπουργού Παραγωγι¬ 
κής Ανασυγκρότησης Περιβάλλοντος και Ενέργειας και 
των άρθρων 6 παρ. 1 εδάφιο β και ΙΟτουν. 4351/2015. 
Ειδικά σε περιφέρειες που δραστηριοποιούνται ομά¬ 
δες κτηνοτροφών εκτροφής αυτοχθόνων φυλών του 
άρθρου 6 του ν. 4351/2015 χορηγούνται σε αυτούς βο¬ 
σκότοποι σε άμεση γειτνίαση προς αποτροπή επιμιξιών 
με άλλες φυλές. 

7. Η Επιτροπή ολοκληρώνει το έργο της εντός του 
πρώτου τριμήνου του έτους της κατανομής που ελέγχει. 

Άρθρο 2 

Διαδικασία ελέγχου χωροταξικής κατανομής 
βοσκήσιμων γαιών 

1.0 ΟΠΕΚΕΠΕ σε εφαρμογή της παρ. 2 του άρθρου 6 
της αριθμ. 873/55993/20.5.2015 απόφασης του Υπουρ¬ 
γού και του Αναπληρωτή Υπουργού Παραγωγικής Ανα- 

συγκρότησης Περιβάλλοντος και Ενέργειας, διαθέτει 
προς χρήση στους εμπλεκόμενους στην διαδικασία 
μίσθωσης επιλέξιμων βοσκήσιμων γαιών (Περιφέρειες, 
ΔΑΟΚ και Επιτροπές), ειδική διαδικτυακή εφαρμογή για 
την επεξεργασία της κατανομής επιλέξιμων βοσκοτό¬ 
πων. Μέσω της ως άνω διαδικτυακής εφαρμογής διατί¬ 
θεται η κατανομή επιλέξιμων βοσκοτόπων όπως αυτή 
ενημερώθηκε και ισχύει από το προηγούμενο ημερολο¬ 
γιακό έτος αιτήσεων. 

Για κάθε κτηνοτρόφο διατίθενται τα εξής στοιχεία: 
ονοματεπώνυμο, ΑΦΜ, θιτιθΝ, τηλέφωνο, η επιλέξι¬ 
μη έκταση βοσκοτόπου η οποία του κατανεμήθηκε, η 
ακριβής τοποθεσία της εν λόγω έκτασης, ο κωδικός του 
αγροτεμαχίου αναφοράς, χαρτογραφικό υλικό στο οποίο 
αποτυπώνονται οι κατανεμηθείσες βοσκήσιμες γαίες και 
ο στάβλος του κτηνοτρόφου καθώς και οι καταστάσεις 
κατανομής επιλέξιμων βοσκοτόπων όπως αυτές ενημε¬ 
ρώθηκαν και ισχύουν πριν την έναρξη του έργου της 
επιτροπής. 

Μέσω της εφαρμογής δίνεται η δυνατότητα εκτύ¬ 
πωσης των εξής στοιχείων κάθε κτηνοτρόφου: ονομα¬ 
τεπώνυμο, η συνολική επιλέξιμη έκταση βοσκοτόπου 
η οποία του κατανεμήθηκε, η ακριβής τοποθεσία της 
εν λόγω έκτασης και ο κωδικός από το Αγροτεμάχιο 
Αναφοράς. 

2. Οι ΔΑΟΚ των Περιφερειακών Ενοτήτων της χώρας 
διαβιβάζουν στην Επιτροπή, τυχόν αιτήματα κτηνο¬ 
τροφών ή φορέων για χωροταξική ανακατανομή του 
βοσκότοπου. Τα εν λόγω αιτήματα εξετάζονται εφόσον 
έχουν κατατεθεί από τους ενδιαφερομένους στην ΔΑΟΚ 
μέχρι 31 Δεκεμβρίου κάθε έτους. Αιτήματα που κατατί¬ 
θενται μετά την ημερομηνία αυτή εξετάζονται κατά τη 
συνεδρίαση της Επιτροπής, το επόμενο ημερολογιακό 
έτος αιτήσεων. 

3. Ύστερα από τυχόν διορθώσεις και συμπληρώσεις 
στις οποίες προβαίνει η Επιτροπή στην ως άνω εφαρ¬ 
μογή, διαβιβάζει στην αρμόδια ΔΑΟΚ τα πορίσματα της, 
η οποία εκτυπώνει συνολικές καταστάσεις κατανομής 
των βοσκήσιμων γαιών στις οποίες αναγράφονται του¬ 
λάχιστον: 

α) Το ονοματεπώνυμο και ο ΑΦΜ των δικαιούχων. 

β) Το εμβαδόν της έκτασης των επιλέξιμων βοσκή¬ 
σιμων γαιών που κατανεμήθηκαν σε κάθε δικαιούχο, η 
θέση που βρίσκεται η βοσκήσιμη γαία και ο κωδικός 
αγροτεμαχίου αναφοράς. 

4. Οι καταστάσεις κατανομής των βοσκήσιμων γαι- 
ών όπως διαμορφώθηκαν σύμφωνα με τα ανωτέρω 
υπογράφονται από τα αρμόδια όργανα διοίκησης της 
παρ. 3 του άρθρου 6 της αριθμ. 873/55993/20.5.2015 
απόφασης του Υπουργού και του Αναπληρωτή Υπουρ¬ 
γού Παραγωγικής Ανασυγκρότησης Περιβάλλοντος και 
Ενέργειας, όπως τροποποιήθηκε και ισχύει. 

5. Η αρμόδια ΔΑΟΚ ενημερώνει το σύστημα, επισυ¬ 
νάπτοντας τις κυρωμένες καταστάσεις κατανομής των 
επιλέξιμων βοσκήσιμων γαιών. 

6. Τα δικαιώματα χρήσης της βοσκήςπαραχωρούνται 
για ένα έτος. 

7. Μετά την καταληκτική ημερομηνία υποβολής της 
ενιαίας αίτησης ενίσχυσης εκάστου έτους, τυχόν τρο¬ 


ποποιήσεις και μεταβολές στη χωροταξική κατανομή 
ενσωματώνονται στο επόμενο έτος ενίσχυσης. 

ΚΕΦΑΛΑΙΟ Β' 

ΜΙΣΘΩΣΗ ΒΟΣΚΗΣΙΜΩΝ ΓΑΙΩΝ 

Άρθρο 3 

Διαδικασία μίσθωσης βοσκήσιμων γαιών 

1. Μετά την κύρωση των καταστάσεων κατανομής, 
την επισύναψή τους στην εφαρμογή και την ολοκλή¬ 
ρωση της διαδικασίας υποβολής της ενιαίας αίτησης 
ενίσχυσης, οι κτηνοτρόφοι ειδοποιούνται με κάθε πρό¬ 
σφορο μέσο από την αρμόδια ΔΑΟΚ στην Περιφέρεια 
της οποίας βρίσκεται η έδρα της εκμετάλλευσής τους, 
προκειμένου να λάβουν γνώση σχετικά με τα στοιχεία 
της κατανεμηθείσας έκτασης. 

2.0 κτηνοτρόφος υπογράφει ότι έλαβε γνώση για την 
επιλέξιμη έκταση που του κατανεμήθηκε σε συνολική 
λίστα κατανομής, που εκτυπώνει η ΔΑΟΚ (με όλους τους 
δικαιούχους και τις εκτάσεις που τους κατανεμήθηκαν) 
και εφόσον επιθυμεί, ζητεί και λαμβάνει εκτύπωση ατο¬ 
μικού εντύπου κατανομής. 

3. Η ΔΑΟΚ μετά το πέρας των 30 ημερών, επισυ¬ 
νάπτει στη διαδικτυακή εφαρμογή την συνολική λί¬ 
στα με τις υπογραφές των κτηνοτροφών που έλαβαν 
γνώση. 

4. Κτηνοτρόφοι οι οποίοι δεν ανταποκρίνονται στην 
ειδοποίηση της ΔΑΟΚ εντός τριάντα (30) ημερών θεω¬ 
ρείται ότι αποδέχονται την κατανομή ως έχει και χάνουν 
το δικαίωμα για αίτηση χωροταξικής ανακατανομής για 
το επόμενο έτος. 

Άρθρο 4 

Καταβολή του μισθώματος 

των επιλέξιμων βοσκήσιμων γαιών 

1. Στη δήλωση της ενιαίας αίτησης ενίσχυσης κάθε 
χρόνο, ο κτηνοτρόφος εκτός των άλλων, δηλώνει ότι 
εξουσιοδοτεί την οικεία Περιφέρεια να εισπράξει για λο¬ 
γαριασμό του, το ποσό της οφειλής με ισόποση χρέωση 
του τραπεζικού του λογαριασμού που έχει δηλωθεί στην 
ενιαία αίτηση ενίσχυσης κατά την πίστωση αυτού με τα 
δικαιούμενα ποσά των ενισχύσεων που αφορούν στο συ¬ 
γκεκριμένο ημερολογιακό έτος, ως μίσθωμα για τον επι¬ 
λέξιμο δημόσιο βοσκότοπο που έτυχε κατανομής. Πρό¬ 
τυπο της δήλωσης εξουσιοδότησης προς την αρμόδια 
υπηρεσία επισυνάπτεται ως αναπόσπαστο Παράρτημα 
της παρούσας απόφασης. Σε περίπτωση, που ο κτηνο¬ 
τρόφος δεν επισυνάψει την σχετική εξουσιοδότηση στην 
ενιαία αίτηση ενίσχυσης, δεν θα λαμβάνεται υπόψη ως 
προσδιορισθείσα έκταση, η έκταση που αναλογεί στην 
κατανομή επιλέξιμου δημόσιου βοσκότοπου. 

2. Η Δ/νση Πληροφορικής του ΟΠΕΚΕΠΕπριν από την 
χορήγηση των δικαιούμενων ενισχύσεων αποστέλλει 
στη Γενική Διεύθυνση Οικονομικών Υπηρεσιών του ΥΠΑ¬ 
ΛΤ, ηλεκτρονικό αρχείο με τα απαραίτητα στοιχεία των 
δικαιούχων ανά Περιφέρεια, με το ονοματεπώνυμο, τον 
ΑΦΜ, το ποσό που οφείλεται και το ΙΒΑΝ του τραπεζι¬ 
κού λογαριασμού του δικαιούχου. Η Γενική Διεύθυνση 
Οικονομικών Υπηρεσιών του ΥΠΑΑΤ αποστέλλει το εν 

λόγω αρχείο προς την Τράπεζα η οποία έχει συμβληθεί 
με το Ελληνικό Δημόσιο για την διαχείριση του ΕΛΕΓΕΠ. 
Η Τράπεζα αποστέλλει ηλεκτρονικό αρχείο στις λοιπές 
Τράπεζες στις οποίες διατηρούν λογαριασμό οι δικαι¬ 
ούχοι. Όλα τα Τραπεζικά ιδρύματα υποχρεούνται να 
εισπράξουν για λογαριασμό των δικαιούχων το ποσό 
της οφειλής τους από τα δικαιούμενα ποσά των ενισχύ¬ 
σεων που πιστώνεται ο τραπεζικός λογαριασμός των 
δικαιούχων. Οι τράπεζες προχωρούν στην είσπραξη των 
ποσών των μισθωμάτων και τα αποδίδουν στη συνέχεια 
στο λογαριασμό που έχει οριστεί για το σκοπό αυτό σε 
κάθε Περιφέρεια. 

Άρθρο 5 

Διάθεση μισθώματος 

1. Το οφειλόμενο ποσό κατατίθεται υπέρ της Περιφέ¬ 
ρειας στα διοικητικά όρια της οποίας ασκείται η βόσκη¬ 
ση, σε ειδικό λογαριασμό της Περιφέρειας με Κωδικό 
Αριθμό Εσόδων (ΚΑΕ) 5418. 

2. Η Περιφέρεια έχει την υποχρέωση διάθεσης του 
ποσού που συγκεντρώνεται στο λογαριασμό αυτό για 
την εκπόνηση των διαχειριστικών σχεδίων βόσκησης, 
όπως ορίζει η περίπτωση ε της παρ. 5 του άρθρου 19 
του ν. 4351/2015, όπως ισχύει. 

Άρθρο 6 

Υποχρεώσεις κτηνοτροφών 

Στις υποχρεώσεις των κτηνοτροφών που απορρέουν 
από την παρούσα συμπεριλαμβάνονται και εκείνες του 


άρθρου 8 της αριθμ. 873/55993/20.5.2015 απόφασης 
του Υπουργού και του Αναπληρωτή Υπουργού Παρα¬ 
γωγικής Ανασυγκρότησης Περιβάλλοντος και Ενέργειας. 

Άρθρο 7 

Κυρώσεις 

Μη τήρηση των υποχρεώσεων εκ μέρους των κτη¬ 
νοτροφών συνεπάγεται ανάκληση της κατανομής της 
βοσκήσιμης γαίας με απόφαση της Επιτροπής για το 
επόμενο έτος. 

Άρθρο 8 

Μεταβατικές διατάξεις 

Τα πορίσματα των Επιτροπών που λειτούργησαν με 
την αριθμ. 1332/93570/23-08-2016 (Β 7 2848) απόφα¬ 
ση του Αναπληρωτή Υπουργού Αγροτικής Ανάπτυ¬ 
ξης και Τροφίμων, όπως τροποποιήθηκε και ισχύει θα 
ληφθούν υπόψη για την κατανομή των βοσκοτόπων 
του 2018. 

Άρθρο 9 

Έναρξη ισχύος 

Η ισχύς της παρούσας απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως και για τις αιτήσεις ΕΑΕ που θα υποβληθούν για 
το 2018. 

Η υπ 7 αριθμ. 1332/93570/23.08.2016 υπουργική από¬ 
φαση καταργείται εκτός από την παρ. 2 του άρθ. 7, η 
οποία ισχύει για την είσπραξη των μισθωμάτων 2016 
και 2017. 

ΠΑΡΑΡΤΗΜΑ 

ΔΗΛΩΣΗ ΥΠΟΧΡΕΟΥ 

(Απόφαση Υπουργού Αγροτικής Ανάπτυξης και Τροφίμων, ΦΕΚ Β' ) 

ΑΡ. ΠΡΩΤ. . ΗΜ. ΥΠΟΒΟΛΗΣ . (Κωδ.Ηλεκτρ.Καταϋ .; 


Α. ΣΤΟΙΧΕΙΑ ΥΠΟΧΡΕΟΥ - ΜΟΝΙΜΗ ΚΑΤΟΙΚΙΑ 


Α.Φ.Μ . Δ.Ο.Υ. . ΑΜΚΑ . ΑΛΤ. . 

ΕΠΩΝΥΜΟ . ΟΝΟΜΑ . 

ΠΑΤΡΩΝΥΜΟ. 

ΤΡΑΠΕΖΑ-Τραπεζικός Λογαριασμός 

ΙΒΑΝ. 

Στοιχεία Διεύθυνσης Κατοικίας 

ΠΕΡΙΦΕΡΕΙΑ.ΠΕΡΙΦ.ΕΝΟΤΗΤΑ.ΔΗΜΟΣ - 

Δ.Ε./Τ.Κ. 

ΟΔΟΣ.ΑΡΙΘΜΟΣ. 

ΤΤΤΑΧ. 

ΑΡΙΘΜΟΣ .ΤΑΧ.ΚΩΔ. 


Β. ΔΗΛΩΣΗ 

Ο παραπάνω υπόχρεος: 

Δηλώνω ότι αποδέχομαι ανεπιφύλακτα τις ρυθμίσεις των άρθρων 4 και 5 της Απόφασης του 

Υπουργού Αγροτικής Ανάπτυξης και Τροφίμων ΦΕΚ. και εξουσιοδοτώ ανέκκλητα 

ακόμη και σε περίπτωση θανάτου ή δικαιοπρακτικής ανικανότητας μου κατά τα άρθρα 223 και 
726 Α.Κ. την Περιφέρεια.... να εισπράξειτο ποσό της ετήσιας οφειλής μου από 

την κατανομή των βοσκοτόπων με χρέωση του παραπάνω τραπεζικού μου λογαριασμού, κατά το 
χρόνο καταβολής των απαιτήσεών μου από επιδοτήσεις των ενισχύσεων που δικαιούμαι στο 
πλαίσιο της Κοινής Αγροτικής Πολιτικής. Στο πλαίσιο της παραπάνω εντολής εξουσιοδοτώ επίσης 

την Περιφέρεια ., όπως στο όνομα και για λογαριασμό μου χορηγεί τις 

σχετικές εντολές διόρθωσης εσφαλμένων πράξεων πληρωμής που θα διαπιστώσει αρμοδίως, από 
τον προαναφερόμενο τραπεζικό λογαριασμό μου, χορηγώντας στην Τράπεζα στην οποία αυτός 
τηρείται, εντολές χρέωσης ή και πίστωσης αυτού. 

Τέλος δηλώνω ότι ενημερώθηκα πως για τον σκοπό ορθής εκτέλεσης της παραπάνω πληρωμής, 
τα πιο πάνω αναγραφόμενα προσωπικά δεδομένα μου είναι αναγκαίο να διαβιβαστούν και 

επεξεργαστούν από τον ΟΠΕΚΕΠΕ, ΥΠΑΑΤ, Περιφέρεια.,Τράπεζα Πειραιώς ή και 

την Τράπεζα στην οποία τηρώ τον παραπάνω λογαριασμό. 


Ο/Η Υπόχρεος 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαΐου 2018 
Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐχ μ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60Γη3$ΐ6Γ.6ΐ@6ϊ.9·Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςτ). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστότοπος: νννννν.θΐ.9Τ 


ΤΗΛΕΦΩΝΙΚΟ ΚΕΝΤΡΟ: 210 5279000 - ίδχ: 210 5279054 


ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 - 180) 
Πληροφορίες: (Ισόγειο, Γρ. 3 και τηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Πληροφορίες σχετικά με την λειτουργία 
του ιστότοπου: ΗθΙράθΒΚ.θΚΦθΙ^ 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ΜθβΐΤ13$ΙθΙΓ.θΙ@θ1.9ΙΓ 

Πληροφορίες για γενικό πρωτόκολλο 
και αλληλογραφία: 9Γ3ηιηΐ3τ6ί3@6τ.9Γ 


Μ 




για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























